 "నాకు తెలుసు, నీవూ లడ్లే ఇస్టపడతావని" అన్నాడు సుందరమూర్తి. "ఒకరోజు పూజ ప్రసాదం ఖర్చు చాలానే అవుతుందనుకుంటాను?" "బాగుంది. పూజ ప్రసాదం అంటే మాటలా!" "డబ్బు కావద్దూ" "డబ్బు విషయం నీకెందుకు? మగవాణ్ణి నే చూసుకుంటాగా" సీత కాసేపాగింది. సుందరమూర్తి ప్రసాదం గురించి ఆ రోజు పూజ గురించి దీర్ఘాలోచనలో పడ్డాడు. "మనం ప్రతి నెలా ఎంతో కొంత జీతంలో మిగిల్చి నిలువచేస్తే బాగుంటుంది" అంది సీత చాలా ముందుచూపుతో. "ఎందుకు?" అన్నాడు సుందరమూర్తి. "బ్యాంకిలో కాస్త కాస్త వేసి, కొంత మొత్తం చేరిస్తే అవసరానికి ఆదుకుంటుంది." "అంత అవసరాలే మొస్తాయిలెద్దూ. తిండికి గుడ్డకి కరువులేకుండా భగవంతుడిచ్చాడు. అమ్మ చల్లగా చూస్తే హాయిగా రోజులెల్లిపోతాయి." "అన్నిరోజులు ఎప్పుడూ ఒకేలాగుండవు. ఎప్పుడూ మనిద్దరమే వుంటామా! పిల్లలు కలిగి సంసారం పెరిగి....' పిల్లలు అని కాస్త సిగ్గుపడి ఆగిపోయింది సీత. పిల్లలు కలక్కముందే భార్య పిల్లలు విషయం ఎత్తితే భర్త అనేవాడిలో ఏ మాత్రం రసికతవున్నా కనీసం హాస్యానికి అర్ధం తెలిసినా "అబ్బో! అప్పుడే రాణిగారికి పిల్లల మీద మనసయిందే. ఇహ లాభంలేదు. నీకోర్కె తిర్చాల్సిందే. తీర్చాలంటే...." అంటూ చిలిపిమాట విసురుతాడు. ఈ ఒక్కమాటతో స్రీలో సిగ్గు పులకింత, భర్త మీద అనురాగం ఎక్కువవుతాయి. సుందరమూర్తి సీత సిగ్గుపడటం గమనించలేదు. "పిల్లలు కావాలా! దజనా రెండు దజన్లా!" అంటూ హాస్యంగా బుగ్గపై చిటిక వెయ్యలేదు. పిల్లలు సంసారం పెరగటం అన్న మాట మాత్రం విన్నాడు. "అన్నింటికి నీకు భయం. నారు పోసిననవాడే నీరుపోస్తాడు" అని మిన్నకుండిపోయాడు. సర్వం త్యజించిన, చాతగాని వాళ్ళు చెప్పేదే వేదాంతం. సుందరమూర్తి సర్వం త్యజించిన త్యాగికాదు. చేతగాని వాడు కాదు. ఒక్కో సమయంలో వేదంతంలోకి వెళ్ళిపోతాడు. "నారు పోసినవాడే నీరు పోస్తాడునే " భర్త దంత వేదాంతానికి సీతకేం చేయాలో తెలియలేదు. సుందరమూర్తి దీర్ఘాలోచనలో మునిగిపోతే సీత ఇంటి పనిలో మునిగిపోయింది. 
                    26
 "సుందరం, సుందరం." అంటూ పిలిచాడు శ్రీపతి. సుందరమూర్తి యింట్లో లేడు. వంటగదిలో వున్న సీత భర్తనెవరో పిలవటం వింది. అక్కడినుంచే లేరని చెప్పక వంటింట్లోంచి బయటికొచ్చింది సీత. "ఇంట్లో లేరండి" అంది సీత. వచ్చిన వ్యక్తిని సరిగ చూడకుండానే. "ఎక్కడికి కెళ్ళాడు?" "తెలియదు. ఓ గంటదాకా రానని చెప్పారు" "సుందరం వచ్చింతర్వాత శ్రీపతి వచ్చి వెళ్ళాడని చెప్పండి." "అలాగే" అంటూ శ్రీపతిని చూసింది సీత. "మిమ్మల్ని ఎక్కడో చుసినట్లుంది..." అంటూ శ్రీపతి నొసలు ముడివేసి అంతలోనే గ్రహింపుకురాగా కళ్ళు పెద్దవిచేసి సీతని చూశాడు. శ్రీపతిని లీలగా ఎక్కడో చూసినట్లే అనిపించింది సీతకి కూడా. శ్రీపతి గాలిలో చిటికేసి "ఆ గుర్తుకొచ్చింది. మీ పేరు సీత. నన్ను గుర్తించలేదు కదూ? నా పేరు శ్రీపతి. ఇంకా గుర్తురానట్లుంది. పెళ్ళిచూపులు. నేను మిమ్మల్ని చూడటానికొచ్చాను" అన్నాడు. శ్రీపతిని ఏ సందర్భంలో చూసింది సీత కప్పుడు గుర్తొచ్చింది. పెళ్లిచుపులప్పుడు ఎన్నో ప్రశ్నలేశాడు. మాటల్లో ఆదర్శలు వల్లించినట్లు కూడా గుర్తు. వారు కోరిన కట్నం యివ్వలేనందున ఈ సంబంధం తప్పిపోయింది. పిల్లవాడు బాగుంటాడు, సర్దాగా మాట్లాడుతాడు అని తండ్రి బాధపడటం అన్ని గుర్తుకొచ్చాయి సీతకి. "మీరు చివరికి మా సుందరం భార్య అయారన్న మాట." సీత ఏం మాట్లాడలేదు. శ్రీపతి కుర్చీ లాక్కుని కూచున్నాడు. సీతకి శ్రీపతి చనువు నచ్చలేదు. ఎప్పుడో పెళ్ళిచూపులకొచ్చాడు, ఇప్పుడు భర్త ఫ్రెండ్ గా వచ్చాడు. ఏం పరిచయం వుందని ఆడగా పెట్టకుండా కుర్చీ లాక్కుని కూచున్నాడు? కొత్తలేదేమో, ఇతని తీరు ఇంతే కావచ్చు. ఎదుటివారి ఇబ్బంది కూడా గ్రహించాలి కదా! "మీరేం మాట్లాడటంలేదు." సీతని కళ్ళార్పకుండా చూస్తూ అడిగాడు శ్రీపతి. "ఏం మాట్లాడను." 
 "naaku telusu, neevoo ladley istapadatavani" annadu sundaramurthy. "okaroju pooja prasaadam kharchu chalane avutundanukuntaanu?" "bagundi. pooja prasaadam ante matala!" "dabbu kaavadduu" "dabbu vishayam neekenduku? magavaanni nee chusukuntaga" seetha kasepagindi. sundaramurthy prasaadam gurinchi aa roju pooja gurinchi deerghaalochanalo paddaadu. "manam prati nela entho kontha jeetamlo migilchi niluvachesthe baguntundi" andi seetha chala munduchuuputoe. "enduku?" annadu sundaramurthy. "byaankilo kaasta kaasta vesi, kontha mottam cheriste avasaraaniki aadukuntundi." "anta avasaraale mostaayiledduu. tindiki guddaki karuvulekunda bhagavantudichaadu. amma challaga chuste haayigaa rojulellipotayi." "annirojulu eppuduu okelagundavu. eppuduu maniddarame vuntama! pillalu kaligi samsaaram perigi....' pillalu ani kaasta siggupadi aagipoyindi seetha. pillalu kalakkamunde bharya pillalu vishayam ettite bharta anevaadilo e maatram rasikatavunna kaneesam haasyaaniki ardham telisina "abbo! appude raanigaariki pillala meeda manasayinde. iha laabhamledu. neekorke tirchalsinde. teerchaalante...." antuu chilipimata visurutaadu. ee okkamaatato sreelo siggu pulakinta, bharta meeda anuraagam ekkuvavutaayi. sundaramurthy seetha siggupadatam gamaninchaledu. "pillalu kavala! dajana rendu dajanla!" antuu haasyamgaa buggapai chitika veyyaledu. pillalu samsaaram peragatam anna maata maatram vinnadu. "annintiki neeku bhayam. naaru posinanavade neerupostaadu" ani minnakundipoyadu. sarvam tyajinchina, chaatagaani vaallu cheppede vedaantam. sundaramurthy sarvam tyajinchina tyaagikaadu. chetagaani vaadu kaadu. okko samayamlo vedantamloki vellipotaadu. "naaru posinavade neeru postadune " bharta danta vedaantaaniki seetakem cheyalo teliyaledu. sundaramurthy deerghaalochanalo munigipothe seetha inti panilo munigipoyindi. 
                    26
 "sundaram, sundaram." antuu pilichaadu sripati. sundaramurthy yintlo ledu. vantagadilo vunna seetha bhartanevaro pilavatam vindi. akkadinunche lerani cheppaka vantintloonchi bayatikochindi seetha. "intlo lerandi" andi seetha. vachina vyaktini sariga chudakundane. "ekkadiki kellaadu?" "teliyadu. oo gantadaka raanani cheppaaru" "sundaram vachintarvaata sripati vachi vellaadani cheppandi." "alaage" antuu sripatini chusindi seetha. "mimmalni ekkado chusinatlundi..." antuu sripati nosalu mudivesi antalone grahimpukuraagaa kallu peddavichesi seetani chushadu. sripatini leelagaa ekkado chusinatle anipinchindi seetaki kuudaa. sripati gaalilo chitikesi "aa gurtukochindi. mee paeru seetha. nannu gurtinchaledu kadhuu? naa paeru sripati. inka gurturaanatlundi. pellichoopulu. nenu mimmalni chuudataanikochaanu" annadu. sripatini e sandarbhamlo chusindi seetha kappudu gurtochindi. pellichupulappudu enno prasnalesaadu. maatallo aadarsalu vallinchinatlu kuudaa gurtu. vaaru korina katnam yivvalenanduna ee sambandham tappipoyindi. pillavadu baguntadu, sardaagaa matladutadu ani tandri badhapadatam anni gurtukochayi seetaki. "meeru chivariki maa sundaram bharya ayaaranna maata." seetha yem matladaledu. sripati kurchi laakkuni kuuchunnaadu. seetaki sripati chanuvu nachaledu. eppudo pellichuupulakochaadu, ippudu bharta frend gaa vachaadu. yem parichayam vundani aadagaa pettakunda kurchi laakkuni kuuchunnaadu? kottaledemo, itani teeru inthe kaavachhu. edutivaari ibbandi kuudaa grahinchaali kada! "meerem matladatamledu." seetani kallarpakunda chustuu adigaadu sripati. "yem matladanu." 